Kedves Tagcsaládjaink!

Az Erzsébet a Kárpát-medencei Gyermekekért Alapítvány a Családok évében

**CSALÁDI ERZSÉBET KARÁCSONY – rendezvényt szervez a Papp László Budapest Sportarénában 2018. december 20-án 18.00 órai kezdettel.**

**(program a tájékoztató levél végén olvasható)**

A NOE tagcsaládjai lehetőséget kaptak ezen a szép eseményen való részvételre.

**450 főt tudunk delegálni** ezért a mellékelt űrlap kitöltésével várjuk a jelentkezéseket.

Pályázni azon családok tudnak, ahol legalább egy gyermek iskolás, és 1-12 közötti évfolyam tanulója és érvényes diák igazolvánnyal rendelkezik.

A gyermekek létszámában nincs minimum és maximum fő, és akár nagyszülő is részt vehet a családdal. Nem kötelező az sem, hogy mindkét szülő ott legyen.

NEM KIZÁRÓ OK, ha a delegált személy, bármely Erzsébet Táborok által nyújtott programon vagy rendezvényen, Erzsébet-táborban részt vett már korábban (napközi, ottalvós táborok, családi hétvégék).

A programon **ingyenes a részvétel**.

**A résztvevők számára** (gyermekek és felnőttek számáraegyaránt) érkezéskor **étkezési csomagot** (ásványvíz, üdítő, szendvicsek, péksütemények) **biztosítanak**

**Minden gyermek részére ajándékcsomagot kap.**

Utazási költség térítésre van lehetőség, **de kizárólag csakis kiküldetési rendelvényt tudunk elfogadni.**

**A nyertes pályázóknak a kitöltendő nyomtatványt kiértesítéskor fogjuk megküldeni.**

**Az űrlapot akkor kezdjétek kitölteni, ha az alábbi adatokat és nyilatkozatokat előkészítettétek, mert nem lehet megszakítani a kitöltést, utólag már nem lehet módosítani.**

* Mindenkinek – személyes adatok
* Szülőknek, nagyszülőknek egyéb kisérőknek és 18 év feletti gyermekeknek – adóazonosító jel
* Gyermekeknek – TAJ kártya száma
* A mellékelt nyilatkozatok közül az alábbiakat kérjük, hogy kitöltve, aláírva**, csak pdf. formátumban, max. 2Mb. méretben ,** a megfelelő lehetőségeknél **csatoljátok az űrlaphoz**.
* A **Szülői (kísérői) nyilatkozat:**

Ez egy mindenki adatát tartalmazó nyilatkozat.

Értelemszerűen a fenti részben a szülők adatait, majd a „pályázatban érintett gyermekek” sorokat minden gyermek nevére ki kell tölteni.

Lent a szülő(k) aláírása szükséges!

Ezt a nyilatkozatot kell feltölteni a szülők, és minden 14 év alatti gyermek adatlapjához az űrlapon.

A nyilatkozat több oldalas, figyeljetek rá, hogy az összes oldal összemásolva, **egyetlen pdf.** **fájlban** töltsétek fel. Nem jó a fénykép, és egyéb formátum.

* **NEM Szülői kisérői nyilatkozat** Ezt abban az esetben szükséges a „szülő” sorokhoz feltölteni, ha pl. több gyermeket visz egy pedagógus, vagy nem közvetlen rokonságban áll a kisérő a gyerekekkel.

A nyilatkozat több oldalas, figyeljetek rá, hogy az összes oldal összemásolva, **egyetlen pdf.** **fájlban** töltsétek fel. Nem jó a fénykép, és egyéb formátum.

* **A 18 év feletti gyermek(ek)hez**, illetve a további felnőttekhez ( nagyszülő) a „18 év feletti gyermek nyilatkozat” nyomtatvány, a gyermek nevére kitöltve, és általa aláírva. Szintén **egyetlen pdf. fájlban**
* **A 14 és 18 év közötti gyermek(ek)hez** a már említett **Szülői(kisérői ) nyilatkozatot + a Nyilatkozat a 14-18 korú gyermekek számára egyben, egy pdf. fájlban, max. 2 Mb. méretben!**

**Az űrlap akkor érvényes, ha tartalmazza a résztvevők kért adatait, illetve a csatolmányok feltöltése is megfelelően megtörtént.**

**A beérkezett pályázatok még nem jelentik a biztos részvételt a rendezvényen.**

Az ellenőrzések után mindenkit időben kiértesítünk a pályázata eredményéről, azon az e-mail címen, melyet az űrlapon megadott. Kérjük türelmeteket, a feldolgozás időt vesz igénybe.

**A Családok éve – Erzsébet-karácsony programterve (a programváltoztatás jogát fenntartjuk):**

17.00-18.00 A nézőtér megnyitása, ültetés (zene: Bozsódi Vonósnégyes)

18.00 MEGNYITÓ (nyitó film)

18.03 Köszöntők

18.15 Koncert

• Komolyzene gyerekcipőben - Közreműködők: Kelemen Barnabás és Kokas Katalin és gyermekeik

• Komoly zenészcsalád - Közreműködők: Bogányi Gergely (zongora), Bogányi Tibor (cselló), Bogányi Bence (fagott), Bogányi Bernadett (fuvola)

• Versbe illő család - Közreműködők: Gryllus Vilmos, Gryllus Dániel, Gryllus Dorka, Gryllus Soma

• Családi hagyományok - Közreműködők: Vujicsics Együttes és a Zsuráfszky Család

• Nagy családi örömzenélés - Közreműködők: Parno Graszt, Boban Markovic Orkestar (Boban és Marko Markovic)

• Családi barátok, baráti családok - Közreműködők: Malek Miklós és Malek Andrea, Wolf Péter és Wolf Kati, valamint a 200 éves Eötvös Cirkusz dinasztia tagjai

• Testvéri szeretet - Közreműködők: Tóth Vera és Tóth Gabi

• Karácsony, a család ünnepe - Közreműködők: Bolyki Brothers Énekegyüttes

20.15 FINÁLÉ a Cantemus Kóruscsalád és a koncerten közreműködő valamennyi zenész család és a közönség részvételével.

Mindenkinek eredményes pályázást kívánunk!

Üdvözlettel: Kardosné Gyurkó Katalin

 a NOE elnöke

 nevében:

 Benedek Szilvia régióvezető